চোখের পাতা হবে ঘন আর সুন্দর! মাস্কারা ছেড়ে হাতে তুলে নিন এই ঘরোয়া উপকরণ

ওয়েব ডেস্ক: ঠোঁটে হালকা লিপস্টিক (Lipstick), চোখে কাজল (Kajal) আর একটা ছোট্ট টিপ! পুজোয় নতুন শাড়ি আর এই হালকা সাজেই নিজেদের সাজিয়ে তুলতেন বাঙালি নারী। তবে সে বহুযুগ আগের কথা। তখন এই হালকা সাজই বাড়তি মনে হত কারোর কারোর কাছে। যুগ বদলেছে। যুগের সঙ্গে তাল মিলিয়ে যেমন বদলেছে পোশাক আসাকের ধরণ। ঠিক তেমনই মেয়েদের সাজগোজেও আমদানি হয়েছে একগুচ্ছ প্রসাধনীর। দিন যত এগোচ্ছে নিত্যনতুন প্রসাধনীর (Cosmetics) চাহিদা যেন আরও বাড়ছে।

এখন সাজগোজের তালিকায় লিপস্টিক, কাজল যেমন রয়েছে ঠিক তেমনই জায়গা করে নিয়েছে মাস্কারা, ফাউন্ডেশন (Mascara and Foundation) আরও কত কি! চোখের সাজ সম্পূর্ণ করে তুলতে মাস্কারার (Mascara) জুড়ি মেলা ভার। কাজল, আইলাইনার, আইস্যাডো দিয়ে শুধু চোখ সাজানোর পরে চোখে পড়া হয় মাস্কারা। চোখের পাতা ঘন করে তুলতে ম্যাজিক দেখায় এই প্রসাধনী (Cosmetics)। মাস্কারার প্রলেপে চোখ একেবারে বদলে যায়। তবে তা সাময়িক! দামী মাস্কারা ছাড়া সেসব বেশিক্ষণ চোখে থাকেও না। ঘেঁটেও যায়! সামনেই তো পুজো। চোখ ঘেঁটে গেলে মোটেই ভাল লাগবে না। পুজোয় মাস্কারা নয়। ঘরোয়া কোন কোন উপায়ে চোখের পাতা ঘন করা যায় দেখে নিন।

আরও পড়ুন: শিশুদের মোবাইল আসক্তি রুখতে কী করবেন বাবা-মা? বিশেষজ্ঞরা জানালেন টিপস

১. চোখের পাতা ঘন করতে হাতে তুলে নিতে পারেন ঘরোয়া নারকেল, বাদাম বা অলিভ অয়েল। এই তেল গুলিতে প্রচুর পরিমাণে প্রোটিন, খনিজ উপাদান থাকায় চোখের পাতা সুন্দর ও ঘন হয়ে ওঠে। এটি রাতে ঘুমনোর আগেই ব্যবহার করতে হবে এমন কোনও বাধ্য বাধকতা নেই! বরং দিনের যেকোনো সময়ে এটি চোখের পাতায় ব্যবহার করতে পারেন। এটিও ব্যবহার করতে হবে সাবধানে। কারণ চোখের ভিতরে ঢুকলে চোখ জ্বালা করতে পারে।

২. রোজের রূপচর্চার সঙ্গী ক্যাস্টর অয়েল। চুল ও ত্বকের যত্নে অনেকেই ভরসা করেন এই তেলে। এই তেলে রয়েছে প্রচুর ফ্যাটি অ্যাসিড। যা চোখের কোনও ক্ষতি না করে চোখের পলক ঘন করে তোলে। তাই রাতে শোয়ার আগে চোখের পাতায় ভাল করে ক্যাস্টর অয়েল লাগিয়ে নিতে পারেন। প্রতি সপ্তাহে ২ থেকে ৩ দিন এটি ব্যবহারে ভাল ফল মিলবে।

৩. ফেসক্রিম হোক ফেসপ্যাক, দু-একটা ভিটামিন ই ক্যাপসুল অনেকেই মিশিয়ে নেন। তবে শুধু ত্বক নয়। চোখের পাতা ঘন করতেও এই ভিটামিন ভীষণ উপকারী। ব্যবহার করতে হবে সাবধানে। কারণ চোখের ভিতরে ঢুকলে ক্ষতি হতে পারে। সাবধানতা মেনে ভিটামিন ই চোখের পাতায় লাগিয়ে নিতে হবে। বেশ কয়েক মিনিট রেখে তা মুছে ফেলতে হবে। এটিও প্রতি সপ্তাহে ২ থেকে ৩ দিন এটি ব্যবহারে চোখের পাতা ঘন হবে।

দেখুন অন্য খবর